**ANUNŢ PRIVIND REZULTATUL PROCEDURII DE SELECŢIE**

 **Mecanismul Financiar Norvegian 2009-2014**

 ***Programul RO 24 „Întărirea capacității judiciare și cooperare”***

***Proiectul „Întărirea capacității sistemului judiciar românesc de a răspunde provocărilor noilor schimbări legislative și instituționale/Strengthening the capacity of the Romanian judicial system to face new legislative and institutional challenges”***

***Procedura de selecție a doi experţi specializaţi în domeniul managementului activităţii grefierului în procesul civil, output 2.6***

La data de 21 septembrie 2016 a fost declanşată, cu respectarea formelor de publicitate (publicare pe site-ul Şcolii Naţionale de Grefieri şi pe site-ul Consiliului Superior al Magistraturii), procedura de selecţie a unui expert specializat în domeniul managementului activităţii grefierului din parchete, în vederea participării la activităţile de formare continuă, termenul limită pentru depunerea candidaturilor fiind 7 octombrie 2016.

În urma anunţului publicat pe paginile de internet ale Consiliului Superior al Magistraturii şi Şcolii Naţionale de Grefieri au fost înregistrate trei candidaturi, respectiv a doamnei judecător Păuniţa BANU, preşedintele Tribunalului Brăila, a doamnei judecător Mihaela Cristina GRĂDINARIU, preşedintele Judecătoriei Constanţa şi a doamnei Fănica CIOLACU, specialist IT şef, Tribunalul Brăila.

Comisia de evaluare s-a întrunit la data de 11 octombrie 2016 şi a verificat, pe baza documentelor depuse de candidaţi, îndeplinirea cerinţelor minime de calificare, declarând admişi doi candidaţi, respectiv pe doamna Mihaela Cristina GRĂDINARIU şi pe doamna Fănica CIOLACU. Candidatura doamnei Păuniţa BANU a fost respinsă, având în vedere faptul că aceasta nu a demonstrat îndeplinirea tuturor cerinţelor minime de calificare.

După evaluarea dosarelor de candidatură, comisia de evaluare a acordat punctaje pentru fiecare dintre factorii de evaluare indicaţi în invitaţia de participare, conform algoritmilor de calcul precizaţi şi **a decis selectarea pentru cele două posturi de experţi specializaţi în domeniul managementului activității grefierului în procesul civil a doamnei Mihaela Cristina GRĂDINARIU şi a doamnei Fănica CIOLACU.**